**Pöytäkirja** **21.3.2022**

**IHMISOIKEUSVALTUUSKUNTA**

**Aihe** Ihmisoikeusvaltuuskunnan kokous

**Aika Maanantai 21.3.2022 klo 13.15–16.00**

**Paikka** Hybridi, Suuren valiokunnan istuntosali, Pikkuparlamentti tai

TEAMS-linkillä

**Asialista**

1. Kokouksen avaus ja päätösvaltaisuuden toteaminen – pj avasi kokouksen 13.15 ja totesi paikalla olevan yhteensä yli 20 jäsentä eli kokous on päätösvaltainen.

**Päätösasiat**

1. IOV:n 20.12.2021 kokouksen pöytäkirjan hyväksyminen (liite) – ptk hyväksyttiin.
2. IOK:n toimintakertomus 2021 – keskustelu ja hyväksyminen (liite) – toimintakertomus hyväksyttiin. Yleisesti pidettiin hyvänä asiatiedon ja erityisesti seurantatiedon lisäämistä yleisen toiminnan kuvaamisen lisäksi.
3. IOV:n työvaliokunnan jäsenten valinta vuosille 2022-2024

Työvaliokunnan jäsenyyteen vuosille 2022-2024 ovat ilmoittaneet kiinnostuksensa kaikki nykyiset jäsenet: Atik Ali, Inga Angersaari, Esa Iivonen, Niina Laajapuro, Pirkko Mahlamäki, Laura Okkonen, Nitin Sood ja Astrid Thors. Uusiksi ehdokkaiksi ovat ilmoittautunut Anca Enache ja Yrjö Mattila.

Valittiin työvaliokunnan jäseniksi kaikki ilmoittautuneet, 9 plus varapj Iivonen viran puolesta. Valtuuskunta katsoi olevan perusteltua tässä tilanteessa ottaa työvaliokuntaan vahvistettu kokoonpano, enemmän kuin työjärjestyksen 8 jäsentä. Tämä mahdollistaa myös työnjaon. Osa jäsenistä voi näin keskittyä esim. seurantaan.

**Teemakeskustelu**

1. Ajankohtainen keskustelu ihmisoikeustilanteesta – Ukrainan sodan vaikutukset

Lyhyet katsaukset seuraavasti:

* *Minna Hulkkonen* - Maahanmuutto-osaston osastopäällikkö/SM – tilapäinen suojelu ja turvapaikkatilanne Suomessa
	+ Tilannekatsaus Ukrainan muuttoliiketilanteeseen – yli 3.5 Mil ihmistä, yli miljoona lasta
	+ tilapäinen suojelu, turvapaikka – 3 kk vapaa oleskelu ilman lupiakin
	+ tilapäisen suojelun palvelut – vastaanotto, terveydenhuolto, majoitus, varhaiskasvatus, koulu, työoikeus
	+ kansallinen koordinaatio – tiedonvaihto, tilannekuva, käytännön ongelmat
	+ PIO-ongelmia – lapsen etu, ihmiskauppa, seksuaalinen hyväksikäyttö, erityisen avun tarpeet, humaani kohtelu jne.
* *Kaari Mattila -* Ihmisoikeusliiton pääsihteeri - Ihmisoikeuspuolustajien suojelu, ajatuksia EU:n ja Suomen linjausten toimeenpanosta
	+ Io-järjestöjen toiminnan rajoittaminen usein ennusmerkki konfliktista. Järjestöillä ja niiden verkostoilla rooli tiedonlähteinä ja tapahtumien dokumentoijina, esim. sotarikosten tutkintaa varten.
	+ Kaksi ihmisoikeuspuolustajalinjausta relevantteja Suomelle: EU:n linjaus 2008 sekä Suomen ulkoasianhallinnon julkiset ohjeet 2014. Ohjeita ei tunneta riittävästi ja konkreettiset suojelutoimet eivät ole riittävällä tasolla. IOpuolustajat jäävät turvapaikkaprosessiin näkymättömiin. Osaamista tulee vahvistaa tältä osin ja pohtia esim. humanitäärisen viisumin mahdollisuutta. normaaliprosessi ei käytännössä toimi näissä tapauksissa.
	+ VN:n ihmisoikeusselonteossa ihmisoikeuspuolustajat vahvasti läsnä, samoin esim. UM:n kannanotossa YK:n ihmisoikeusneuvostossa Egyptin io-puolustajien osalta. Kuitenkin Euroopan ihmisoikeuspuolustajat on unohdettu. Tuen tarve kasvaa juuri nyt entisestään.
* *Sirpa Rautio* – IOV puheenjohtaja ja IOK johtaja - raportti viikonlopun matkalta Puolan ja Ukrainan rajalle ENNHRin (Euroopan kansallisten ihmisoikeusinstituutioiden verkoston) puheenjohtajana (31.3.2022 alkaen)

Keskustelussa nousi esiin mm. vammaisten henkilöiden asema Ukrainassa ja aikanaan Suomessa ja tilapäisen suojelun piirissä, seksuaalisen ja sukupuolittuneen väkivallan raju lisääntyminen konfliktialueella, kotimajoituksen ja yksityisten tarjoaman avun ongelmat (hyväksikäyttö), romanien rooli ihmisoikeuspuolustajina, venäläisten ihmisoikeuspuolustajien asema ja tukeminen.

**Teemakeskustelu**

1. Nuoret asiantuntijat-ohjelma

Elsa Korkman ja Sanni Myllyaho esittelivät lyhyesti itsensä ja suunnitelmiaan nuorten asiantuntijoiden ohjelman sekä lähiaikojen toimiksi. Esitys liitteenä.

Jäsenet pitivät ohjelmaa ja sen toteutussuunnitelmia hyvinä ja kannatettavina. Nuorten ääni ja uudet toimintatavat tuovat lisäarvoa ihmisoikeustyölle. Useat valtuuskunnan jäsenet ilmaisivat myös kiinnostuksensa osallistua ja tukea nuorten ohjelman toimintaa.

**Tiedotusasiat**

1. IOV:n jäsenten ajankohtaiset – esittely (verkossa ja jaettu sähköpostilla 21.3.2022)
2. Työvaliokunnan pöytäkirja - 7.3.2022 pöytäkirja tiedoksi (liite/linkki**)**
3. Kokouksen päättäminen – puheenjohtaja päätti kokouksen 16.30.

\*\*\*